《卜算子（用前韵弟藻次日又设酒）》
宋代·陈著

喜气满清门，庆集还新样。卜醉筵开意转浓，昨日今朝两。

愧我一年多，见汝双欢晚。自觉人生此会稀，有酒宁论盏。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。